Diari Oficial de la Generalitat Valenciana


Sumari del DOGV 4376, del 12-11-2002 (2002/12727)

RESOLUCIÓ de 16 d'octubre de 2002, de la Direcció General d'Indústria i Energia, per la qual s'atorga autorització administrativa prèvia a Iberdrola Distribución Eléctrica, SAU de l'avantprojecte de nova subestació transformadora de 220/20 kV, denominada ST la Vall d'Uixó, emplaçada a la Partida Fondo, al terme municipal de la Vall d'Uixó (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4376

Data del DOGV
:   12-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/12890


Data del document
:   16-10-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Vall d'Uixó, la
    * instal·lació hidroelèctrica
    * empresa privada
    * indústria elèctrica

RESOLUCIÓ de 16 d'octubre de 2002, de la Direcció General d'Indústria i Energia, per la qual s'atorga autorització administrativa prèvia a Iberdrola Distribución Eléctrica, SAU de l'avantprojecte de nova subestació transformadora de 220/20 kV, denominada ST la Vall d'Uixó, emplaçada a la Partida Fondo, al terme municipal de la Vall d'Uixó (Castelló). [2002/12726]
  
Vist l'expedient incoat pel Servici Territorial d'Indústria i Energia de Castelló a instància d'Iberdrola Distribución Eléctrica, SAU, relatiu a l'avantprojecte de nova subestació transformadora de 220/20 kV, denominada ST la Vall d'Uixó, expedient ATASCT/2001/61.
  
Vist que en el període d'informació pública establit pel Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, no s'hi han presentat al·legacions.
  
Vist que amb data 9 de maig de 2002, la directora general de Planificació i Gestió del Medi de la Conselleria de Medi Ambient dictà Declaració d'Impacte Ambiental (DIA) en què s'estima acceptable, solament a efectes ambientals, l'avantprojecte de nova subestació transformadora de 220/20 kV denominada ST la Vall d'Uixó, sempre que este es desenvolupe d'acord amb les previsions de l'Estudi d'Impacte Ambiental, d'acord amb el que s'establix en la documentació presentada i en les condicions establides en l'apartat primer de la part resolutiva de la DIA.
  
Vist que Iberdrola Distribución Eléctrica, SAU està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats per resolució de la Direcció General de Política Energètica i Mines del Ministeri d'Economia.
  
Vist que la sol·licitud d'autorització administrativa prèvia indicada ha seguit la tramitació establida en la Llei 54/1997, de 27 de novembre, del Sector Elèctric, en el Reial Decret 1.955/2000, d'1 de desembre, i en la resta de normativa aplicable.
  
Vist que amb data 12 d'agost de 2002 l'òrgan instructor de l'expedient va emetre informe favorable de l'avantprojecte de nova subestació transformadora denominada ST la Vall d'Uixó.
  
Atés que, d'acord amb la informació aportada pel sol·licitant, la infraestructura ara existent, consistent en una STR amb un únic transformador de relació 66/20 kV i 20 MVA de potència alimentat des de l'actual STR de Moncofa mitjançant una línia a 66 kV, és insuficient per a atendre l'increment de la demanda d'energia elèctrica de la zona que proveïx en l'esmentat terme municipal de la Vall d'Uixó, ampliant la potència dels transformadors, millorant amb això la qualitat del servici i garantint el proveïment futur de la zona.
  
Atés que d'acord amb les disposicions finals primera i cinquena i la disposició derogatòria única del Reial Decret 1.955/2000, d'1 de desembre, i també l'article 12.3 de la Llei 30/1992, de Règim Jurídic de les Administracions Públiques, la competència per a resoldre correspon a esta Direcció General d'Indústria i Energia.
  
Esta Direcció General d'Indústria i Energia resol:
  
Primer
  
Atorgar autorització administrativa prèvia a Iberdrola Distribución Eléctrica, SAU de l'avantprojecte de nova subestació transformadora de 220/20 kV denominada ST la Vall d'Uixó i les característiques principals de les instal·lacions de la qual seran les següents:
  
- El sistema de 220 kV amb l'indicat esquema de doble barra i 6 posicions, quatre de línia, una de transformador i l'enllaç de barres.
  
- Un sistema de 20 kV esquema de simple barra tipus interior en cel·les d'aïllament en aire compost de 13 posicions, huit de línia, una de transformador, una de servicis auxiliars, una de bateria de condensadors, una de mesura i una de partició, agrupades en un mòdul en l'edifici. L'esmentat sistema quedarà complet en esta fase amb la dotació en intempèrie d'una bateria de condensadors (BC).
  
- La transformació constarà d'un transformador de potència trifàsica, de relació 220/20 kV 50 MVA. Per al subministrament dels servicis propis de la subestació, s'instal·larà en intempèrie un transformador de servicis auxiliars (TSA) de relació 20/0,380-0,220 kV i 250 kVA de potència.
  
- L'edifici de cel·les i control es muntarà complet per a albergar el total dels equips necessaris considerant el màxim abast actualment previst.
  
Pressupost: 1.825.874,8 euros.
  
De conformitat amb l'article 40.3 de la Llei 54/1997, de 27 de novembre, la present autorització s'atorga sense perjudici de les concessions i autoritzacions que siguen necessàries d'acord amb altres disposicions que hi resulten aplicables i en especial les relatives a l'ordenació del territori i al medi ambient.
  
En el termini de 6 mesos, comptats a partir de la data d'atorgament de la present autorització, el titular haurà de sol·licitar al Servici Territorial d'Indústria i Energia de Castelló l'aprovació del projecte d'execució de la instal·lació que s'autoritza. Transcorregut el termini sense que s'haja presentat l'esmentada sol·licitud, se'n produirà la caducitat. No obstant això anterior, el titular de la present autorització podrà sol·licitar, per raons justificades, pròrrogues del termini assenyalat més amunt.
  
Segon
  
Aprovar l'avantprojecte d'una subestació transformadora de 220/20 kV denominada ST la Vall d'Uixó, firmat pel senyor Tomás Muruzábal Sitges i visat pel Col·legi Oficial d'Enginyers Superiors Industrials de la Comunitat Valenciana i Albacete amb data 27 de juny de 2001, i sotmetre'l a les següents condicions derivades de la Declaració d'Impacte Ambiental:
  
- Per a integrar la subestació en l'entorn agrícola que l'envolta i disminuir l'impacte visual, caldrà portar a cap l'apantallament vegetal a base d'una franja contigua i perimetral a la subestació constituïda per una massa atapeïda, utilitzant espècies com la Thuya, seguida exteriorment, per la plantació de tarongers de caràcter ornamental.
  
- Si durant el procés de construcció es trobaren restes d'interés per al patrimoni artístic, històric, etnològic, etc. es comunicarà immediatament a la Direcció General de Promoció Cultural i Patrimoni Artístic de la Conselleria de Cultura, Educació i Ciència.
  
- La terra desplaçada i sobrera d'excavacions, i també tots els rebuigs resultants de l'actuació, seran recollits i transportats a zones aptes per al seu depòsit.
  
- Es realitzarà ampliació del programa de vigilància ambiental, basat en la mesura del nivell sonor i els camps electromagnètics per a distintes distàncies, que seran com a mínim de 50 m, i es presentaran en esta Direcció General resultats dels esmentats mesuraments amb caràcter anual i s'adoptaran les mesures correctores oportunes, en cas que siga necessari.
  
L'administració deixarà sense efecte la present resolució en qualsevol moment en què observe l'incompliment de les condicions imposades en ella.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Indústria, Comerç i Energia, en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 16 d'octubre de 2002.- El director general d'Indústria i Energia: José Monzonís Salvia.